
Indicatorii tehnico-economici  și descrierea sumară a investiției ”Amenajare trotuare și dispozitive de scurgere a apelor pluviale adiacente DN75 (Strada Transilvaniei), în Comuna Mihai Viteazu, județul Cluj„

Amplasamentul analizat este situat în intravilanul comunei Mihai Viteazu, județul Cluj, de-a lungul drumului național DN 75 între pozițiile km: 156+282.00 – 160+400.00, în zona construită a localității. Sectorul de drum vizat traversează o zonă mixtă, cu funcțiuni rezidențiale, publice și economice, fiind utilizat intens atât de traficul rutier, cât și pietonal.
Terenul aferent lucrărilor propuse este parte a domeniului public și se încadrează în categoria de folosință circulații și rețele tehnico-edilitare. Acesta este situat în totalitate în intravilanul localității, fiind delimitat lateral de proprietăți private, spații verzi și construcții existente.
 Suprafața totală aferentă amplasamentului variază în funcție de configurația drumului și de spațiul disponibil pentru intervenții, cu lățimi cuprinse între 2,00 m și 4,50 m pentru zona trotuarelor și sistemelor de scurgere a apelor. 
Lungimea totală a tronsonului analizat este de aproximativ 4.118,00 m. 
	
1. Indicatori economici:
Valoarea totală a investiției fără TVA: 12.079.841,68 lei din care C+M: 10.951.081,14 lei. 
Valoarea totală a investiției cu TVA: 14.595.590,08 lei din care C+M: 13.250.808,18 lei

2. Indicatorii tehnici:
	Indicatori
	U.M.
	Cantitate

	Lungime traseu
	m
	4.118

	Lățime trotuare
	m
	1.00~4.00



Pentru a amenaja atât trotuare cât și dispozitive corespunzătoare de colectare și evacuare a apelor pluviale, este necesar ca tot spațiul disponibil de la marginea drumului național DN75 și până la garduri să fie resistematizat, pentru a putea face atât trotuare cât și șanțuri/rigole/canalizare.
Pe baza constatării stării tehnice precare și a analizei cerințelor fundamentale, recomandările pentru îmbunătățirea situației existente includ:
· Traseul trotuarelor va fi în conformitate cu cel al drumului național, astfel partea carosabilă a drumului național, pe partea pe care se va realiza trotuarul va fi încadrată de bordură 20x25 cm. sau de acostament realizat din piatra spartă. Trotuarele vor fi încadrate înspre spațiul verde de bordură 10x15.
· Realizarea trotuarelor, cu amenajarea unui sistem rutier corespunzător pentru a asigura stabilitatea acestuia pe termen lung.
· Reconfigurarea sistemului de drenaj, pentru a preveni acumularea apei și a proteja integritatea materialelor.
· Având în vedere că sistemul rutier al drumului național DN75 va fi afectat în zona în care se montează bordurile, pe o lățime de 0,50m se va reface stratul de uzura. 
· Respectarea cerințelor de accesibilitate și asigurarea unor rampe corect dimensionate pentru persoanele cu dizabilități.
· Implementarea unui plan de întreținere periodică, care să includă inspecții și reparații pentru a menține trotuarele, accesele și colectarea/evacuarea apelor pluviale în stare bună.

Trotuare și accese la proprietăți:
Trotuarele vor avea lățime variabilă, adiacent gardurilor de proprietăți sau carosabilului.
Sistemul pietonal pentru trotuare va avea următoarele caracteristici:
· 6 cm pavele din beton vibropresat	   
· 5 cm strat suport din nisip						   
· 12 cm strat de bază din balast stabilizat
· 25 cm strat de fundație din balast
Sistemul rutier pentru accesele la proprietăți va avea următoarele caracteristici:
· 6 cm pavele din beton vibropresat	   
· 5 cm strat suport din nisip						   
· 12 cm strat de bază din balast stabilizat
· 25 cm strat de fundație din balast
Trotuarele vor fi încadrate de borduri conform planșelor „Transversale tip”. Bordurile vor fi așezate pe o pană de beton C16/20. 
În locurile unde acostamentul este denivelat se va face o completare cu 10 cm de piatră spartă.
Pe zonele unde partea carosabilă va avea de suferit după montarea bordurilor se va reface pe o lățime de 50 cm partea carosabilă după cum urmează:
· 4 cm strat de uzură din beton asfaltic BA16, cu frezarea îmbrăcăminții asfaltice existente. 
După terminarea lucrărilor din platforma drumului se va reface marcajul marginal.

Scurgerea apelor 
Scurgerea apelor se va realiza în primul rând prin pantele transversale și longitudinale proiectate, se va studia și corela în profil transversal, profil longitudinal și plan de situație, în funcție de situația concretă din teren, cu respectarea limitelor de proprietate existente, astfel încât să se evite direcționarea apelor spre curțile riveranilor sau băltirea acestora pe suprafața trotuarelor, urmând să ajungă la canalizarea proiectată.
Pe tronsonul studiat se propune realizarea scurgerii apelor prin colectarea în șanțuri de pământ, șanțuri pereate din beton, rigole carosabile și înființarea unei rețele de canalizare pluvială pe fiecare parte a drumului național cu guri de scurgere incluse în bordura carosabilă. 
Transportarea apelor meteorice de pe traseul proiectat se va efectua prin următoarele secțiuni caracteristice:
· Secțiunea tip nr.1: 
Șant de pământ cu secțiune trapezoidală, amplasată între partea carosabilă și trotuare.
Șanțul de pământ va avea adâncimea de 40cm, lățimea la bază de 30cm, iar peretele cu pantă 1:1 spre totuar și 2:3 către acostament, având o lățime medie de 1.30m.

Figura nr. 1 - Șant de pământ cu secțiune trapezoidală
· Secțiunea tip nr.2: 
Rigolă betonată
Rigolă betonate cu secțiune trapezoidală, alcătuită din următoarele straturi:
•	strat de beton C35/45 – 10cm
•	strat de balast compactat – 10cm
[image: A diagram of a roof

Figura nr. 2 - Rigolă betonată
Rigolele betonate vor avea secțiune trapezoidală cu lățimea de 30cm la bază, lățime totală de 90cm și adâncime de 40cm.  La secțiunea gurilor de scurgere rigola betonată se lărgește de la lățimea la bază de 30cm la lățimea la bază de 50cm, pe o lungime de 1m.
Secțiunea tip nr.2 se va aplică pe următoarele tronsoane:
	Nr.crt.
	Inceput tronson
	Sfârșit tronson
	Partea de aplicare

	1
	KM 156+580
	KM 156+860
	Stânga+Dreapta

	2
	KM 156+860
	KM 157+020
	Dreapta

	3
	KM 158+660
	KM 158+920
	Dreapta

	4
	KM 158+920
	KM 160+180
	Stânga+Dreapta

	5
	KM 160+180
	KM 160+310
	Stânga



Apele meteorice colectate și transportate pe partea stângă între KM 156+580 – KM 156+860 vor fi descărcate în șantul existent de pe strada Cheii.
Apele meteorice colectate și transportate pe partea dreaptă între KM 156+580 – KM 157+020 vor fi descărcate în șantul existent de pe strada Cimitirului.
Apele meteorice colectate și transportate pe partea dreaptă între KM 158+660 – KM 158+950 vor fi descărcate prin podețul tubular existent pe partea opusă a drumului național DN75 și mai departe vor fi descărcate în rigola carosabilă existentă de pe strada Ortodoxă. Apele meteorice colectate și transportate pe partea dreaptă între KM 158+950 – KM 160+180 vor fi descărcate în în puțuri drenante prevăzute, în total 7 puțuri drenante prevăzute pe acest tronson.
Apele meteorice colectate și transportate pe partea stângă între KM 158+920 – KM 159+020 vor fi descărcate în rigola carosabilă existentă de pe strada Ortodoxă. Apele meteorice colectate și transportate pe partea stângă între KM 159+020 – KM 159+090 vor fi descărcate într-un puț drenant (Puț drenant nr.1S), amplasat înainte de intersecția cu strada Florilor. 
Apele meteorice colectate și transportate pe partea dreaptă între KM 159+090 – KM 159+260 vor fi descărcate parțial în șantul existent de pe strada Cotită și parțial într-ul puț drenant amplasat după intersecția cu strada Cotită (Puț drenant nr.2S).
Apele meteorice colectate și transportate pe partea dreaptă între KM 159+260 – KM 159+560 vor fi descărcate parțial într-ul puț drenant amplasat la poziția KM 159+475 și parțial șantul existent de pe strada Morii. Racordarea la șanțul existent de pe strada Morii se va face cu ajutorul secțiuni cu rigolă carosabilă.
Apele meteorice colectate și transportate pe partea dreaptă între KM 159+560 – KM 160+310 vor fi descărcate în puțui drenante, în total 5 puțuri drenante prevăzute pe acest tronson.

· Secțiunea tip nr.3: 
Canalizare pluvială subterană din tuburi de PVC
Pe traseul proiectat vor fi amplasate 3 tronsoane de canalizare pluvială din tuburi de PVC, DN 315-400mm, SN8. 
Lungimea tronsoanelor de canalizare pluvială proiectată se găsesc în tabelul de mai jos:
	IDENTIFICATOR TRONSON
	PVC SN8 D315
	PVC SN8 D400
	LUNGIME TOTALĂ

	CO-PL-2.1
	92
	 
	92

	CO-PL-02
	870
	650
	1520

	CO-PL-01
	932
	784
	1716

	LUNGIME TOTALĂ
	1894
	1434
	3328



Vor fi amplasate în total 96 cămine de vizitare. Cămine de vizitare vor fi cămine prefabricate din Beton, clasa C20, echipate cu capace carosabile, clasa D400.
Tronsonul CO-PL-01 va transporta apele pluviale colectate gravitațional până la stația de pompare nr.SPAM-01, de unde vor fi transportate sub presiune prin conducta de refulare CO-REF-01 la canalul betonat existent de pe strada Turzii. Conducta de refulare CO-REF-01 va fi din PEHD, DN 200mm, PN10, va avea lungimea de 34m și va traversa strada Turzii prin podețul tubular existent, care se află amplasat paralel de drumul național DN75. 
Stația de pompare nr.SPAM-01 va fi amplasat pe următoarele coordonatele STEREO70: 560911.87, 404248.61 și va avea caracteristicile: Debit de pompare 108 l/s, Înălțime de pompare 8 mCa.
Tronsoanele CO-PL-02 și CO-PL-02.1 vor transporta apele pluviale colectate graviațional până la stația de pompare nr.SPAM-02, de unde vor fi transportate sub presiune prin conducta de refulare CO-REF-02 la canalul existent de pe stada Turzii. Conducta de refulare CO-REF-02 va fi din PEHD, DN200mm, PN10, va avea lungimea de 84m și va traversa drumul național DN75 prin podețul tubular existent(subtraversare existentă) pe drumul național KM 158+610. 
Stația de pompare nr.SPAM-02 va fi amplasat pe următoarele coordonatele STEREO70: 560893.25, 404210.30 și va avea caracteristicile: Debit de pompare 120 l/s, Înălțime de pompare 8 mCa.
Înainte de fiecare stație de pompare va fi amplasat un cămin de decantare, conform detaliu nr. H-DET-03.
Pentru realizarea investiției este necesar realizarea următoarelor subtraversări:
	Punctul
	Coordonatele X / Coordonatele Y
	Tub de protecție

	Subtraversare nr.1
Subtraversare strada Ciga
	560535.49
	402967.22
	OL 450x10mm - L=15.0m

	Subtraversare nr.2
Subtraversare strada Crinului
	560661.32
	403239.66
	OL 450x10mm - L=15.0m

	Subtraversare nr.3
Subtraversare strada Izvorului
	560831.86
	403573.48
	OL 559x12mm - L=10.0m

	Subtraversare nr.4
Subtraversare strada Sf. Mihai
	560849.58
	403714.38
	OL 559x12mm - L=20.0m

	Subtraversare nr.5
Subtraversare strada laterala
	560869.99
	404028.25
	OL 559x12mm - L=28.7m

	Subtraversare nr.6
Subtraversare strada Bodog
	560531.78
	402985.06
	OL 450x10mm - L=16.0m

	Subtraversare nr.7
Subtraversare strada Lacului
	560650.94
	403242.01
	OL 450x10mm - L=15.0m

	Subtraversare nr.8
Subtraversare strada Trandafirilor
	560734.97
	403386.19
	OL 450x10mm - L=11.0m

	Subtraversare nr.9
Subtraversare strada Reformată
	560836.62
	403728.57
	OL 559x12mm - L=16.0m

	Subtraversare nr.10
Subtraversare strada Reformată
	560817.13
	403831.11
	OL 559x12mm - L=20.0m

	Subtraversare nr.11
Subtraversare strada Păltiniș
	560860.40
	404031.65
	OL 559x12mm - L=14.0m





Traversarea drumului național DN75 cu conducta de refulare CO-PL-02 se va feca printr-un podeț tubular existent, nu se propun lucrări noi de subtraversare drum național!
Subtraversarea străzilor locale se va face conform detaliul nr. H-DET-05. Vor fi amplasate cămine de vizitare la ambele capete a subtraversărilor.
· Secțiunea tip nr.4: 
Rigolă carosabilă
Rigola carosabilă va avea o secțiune dreptunghiulară, dimensiune exterioare vor fi: 1.00 x 0.75 m, iar dimensiunile interioare: 0.60 x 0.35 m. Rigolele carosabile vor fi prefabricate din beton C35/45.

Figura nr. 3 - Rigolă carosabilă
Secțiunea tip nr.4 se va aplica pe următoarele tronsoane:
	Nr.crt.
	Inceput tronson
	Sfârșit tronson
	Partea de aplicare

	1
	KM 158+610
	KM 158+920
	Stânga

	2
	KM 160+180
	KM 160+310
	Dreapta

	3
	La KM 159+550, pe strada Morii
	Stânga



Apele meteorice colectate și transportate pe partea stângă între KM 158+610 – KM 158+640 vor fi descărcate în șantul existent de pe strada Turzii. Apele meteorice colectate și transportate pe partea stângă între KM 158+640 – KM 158+920 vor fi descărcate în rigola carosabilă existentă de pe strada Ortodoxă.
Apele meteorice colectate și transportate pe partea dreaptă între KM 160+180 – KM 160+310 vor fi descărcate până la puțul drenant prevăzut la sfârșitul tronsonului, la KM 160+310. Puțul drenant va fi realizat din elemente prefabricate de beton, DN1000 echipat cu placă de beton armat C25/30 și capac carosabil, clasa D400.
Secțiunea tip nr.4 cu rigolă carosabilă se va aplica și pe un tronson de 19m lungime, pe strada Morii, în vederea racordării tronsonului de șant betonat de pe marginea drumului național DN75 cu șanțul de pământ existent de pe strada Morii.
Semnalizare rutieră:
[bookmark: _Hlk206142890]Se păstrează semnalizarea existentă pe drumul național DN75, cu refacerea marcajulului longitudinal marginal afectat în timpul lucrărilor de execuție.
Semnalizarea pe timpul lucrărilor se va face în baza unui plan de management de trafic întocmit de constuctor și aprobat de administratorul drumului.


	PROIECTANT DE SPECIALITATE                                  COMUNA MIHAI VITEAZU,

	     MODERN PROIECT S.R.L.                                                   Primar, Olaru Paul-Cristian

	       Ing. Rogoz Marin Gabriel

